**Ministru kabineta noteikumu projekta „Grozījums Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija sagatavojusi Ministru kabineta noteikumu projektu „Grozījums Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām”” (turpmāk – noteikumu projekts) atbilstoši Zinātniskās darbības likuma 11.panta trešajai daļai. |
| 2. | Pašreizējā situācija un problēmas | Doktora zinātniskā grāda piešķiršanas (promocija) kārtība (turpmāk – promocija) noteikta Zinātniskās darbības likuma 11.pantā. Saskaņā ar šā panta trešo daļu promocijas tiesības konkrētā zinātnes nozarē var deleģēt augstskolai, ja tā atbilst šādiem nosacījumiem: 1) augstskolā tiek īstenota zinātnes nozarei atbilstoša akreditēta doktorantūras studiju programma; 2) programmas īstenošanā iesaistīti vismaz trīs Latvijas Zinātnes padomes apstiprināti eksperti (ekspertu datubāze pieejama <http://www.lzp.gov.lv/eksperti/index.php>); 3) Latvijas Zinātnes padome ir sniegusi atzinumu par iespēju augstskolai deleģēt promocijas tiesības attiecīgajā zinātnes nozarē. To augstskolu saraksts, kurām konkrētās zinātnes nozarēs ir deleģētas promocijas tiesības, ietverts Ministru kabineta 2005.gada 27.decembra noteikumos Nr.1000 „Noteikumi par doktora zinātniskā grāda piešķiršanas (promocijas) tiesību deleģēšanu augstskolām” (turpmāk – MK noteikumi). Rīgas Tehniskā universitāte ar 2013.gada 13.novembra vēstuli Nr.01000-3.1/284 lūdz Izglītības un zinātnes ministriju rosināt grozījumus MK noteikumos ar mērķi deleģēt tai promocijas tiesības ekonomikā (skatīt anotācijas pielikumu (IZManotp1\_060114\_RTUpromocija). Rīgas Tehniskā universitāte īsteno akreditēto akadēmisko doktora augstākās izglītības programmu ”Vadībzinātne un ekonomika” (Akreditācijas komisijas 2009.gada 7.oktobra lēmums Nr.3404un programmas kods: 51345) (skatīt anotācijas pielikumu – datne:IZManotp2\_060114\_RTUpromocija). Minētās programmas īstenošanā ir iesaistīti 13 Latvijas Zinātnes padomes apstiprināti eksperti (skatīt anotācijas pielikumu – IZManotp4\_060114\_RTUpromocija).Latvijas Zinātnes padome 2011.gada 14.aprīļa sēdē izskatīja un atbalstīja Rīgas Tehniskās universitātes lūgumu par promocijas tiesību deleģēšanu ekonomikā (skatīt anotācijas pielikumu – IZManotp3\_060114\_RTUpromocija).Latvijas Zinātnes padome ar2011.gada 2.maija vēstuli Nr.1/4.N-47 ir sniegusi pozitīvu atzinumu par promocijas tiesību deleģējumu Rīgas Tehniskajai universitātei ekonomikas zinātnē (skatīt anotācijas pielikumu – IZManotp5\_060114\_RTUpromocija).  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir deleģēt Rīgas Tehniskajai universitātei promocijas tiesības tajā zinātnes nozarē, kura atbilst Zinātniskās darbības likuma 11.panta trešās daļas noteikumiem.Noteikumu projekts paredz deleģēt Rīgas Tehniskajai universitātei promocijas tiesības ekonomikā.  |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts paredz promocijas tiesību deleģēšanu, kas sabiedrības locekļiem neuzliek nekādus papildu pienākumus, kā arī neatstāj jebkādu cita veida ietekmi.  |
| 7. | Cita informācija | Nav |

*Anotācijas II, III, IV, V un VI sadaļa - projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Rīgas Tehniskā universitāte.  |
| 2. | Projekta izpildes ietekme uz pārvaldes funkcijām | Noteikumu projekts paredz deleģēt promocijas funkciju Rīgas Tehniskajai universitātei. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekta izpildei nav ietekme uz pārvaldes institucionālo struktūru. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekta izpildei nav ietekme uz pārvaldes institucionālo struktūru. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekta izpildei nav ietekme uz pārvaldes institucionālo struktūru. |
| 6. | Cita informācija | Nav |

Izglītības un zinātnes ministre I.Druviete

Vizē:

Valsts sekretāre S.Liepiņa

10.02.2014. 09:45

517

Depkovska, 67047772

anita.depkovska@izm.gov.lv